Na podlagi Sveta zavoda Osnovne šole Janeza Puharja Kranj – Center, Komenskega ulica 4, 4000 Kranj, na podlagi sklepa, sprejetega na 2. seji Sveta zavoda z dne 2. 11. 2021, razpisuje prosto delovno mesto

**RAVNATELJA**

Kandidat mora za imenovanje na mesto ravnatelja izpolnjevati pogoje v skladu s 53. členom Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169), [25/17](http://www.uradni-list.si/1/objava.jsp?sop=2017-01-1324) – ZVaj, [123/21](http://www.uradni-list.si/1/objava.jsp?sop=2021-01-2629) in [172/21](http://www.uradni-list.si/1/objava.jsp?sop=2021-01-3352)); v nadaljevanjem besedilu: ZOFVI), in sicer mora kandidat izpolnjevati naslednje pogoje:

* ima najmanj izobrazbo, pridobljeno po študijskih programih za pridobitev izobrazbe druge stopnje, oziroma raven izobrazbe, pridobljeno po študijskih programih, ki v skladu z zakonom ustreza izobrazbi druge stopnje
* izpolnjuje druge pogoje za učitelja ali za svetovalnega delavca na šoli, na kateri bo opravljal funkcijo ravnatelja (izobrazba ustrezne smeri, strokovni izpit, potrdilo iz kazenske evidence, potrdilo iz evidence izbrisanih obsodb za kazniva dejanja zoper spolno nedotakljivost, potrdilo, da oseba ni v kazenskem postopku)
* ima najmanj pet let delovnih izkušenj v vzgoji in izobraževanju,
* ima naziv svetnik ali svetovalec oziroma najmanj pet let naziv mentor
* ima opravljen ravnateljski izpit.

Kandidat lahko ravnateljski izpit opravi tudi naknadno, v roku 1 leta po začetku mandata.

Delo na delovnem mestu ravnatelja se opravlja polni delovni čas.

Izbrani kandidat bo imenovan za dobo 5 let. Za čas mandata bo z njim sklenjena pogodba o zaposlitvi za določen čas, za delovno mesto ravnatelja.

Pisne prijave z dokazili o izpolnjevanju zahtevanih pogojev (dokazila o izobrazbi, nazivu, opravljenem strokovnem izpitu, opravljenem ravnateljskem izpitu, delovnih izkušnjah v vzgoji in izobraževanju, potrdilo iz kazenske evidence in potrdilo iz evidence izbrisanih obsodb za kazniva dejanja zoper spolno nedotakljivost ter potrdilo sodišča, da kandidat ni v kazenskem postopku, pri čemer potrdila iz kazenskih evidenc in potrdilo sodišča ne sme biti starejše od 30 dni)

pošljite **priporočeno po pošti,** v roku **15 dneh** po objavi razpisa na naslov:

**Svet zavoda Osnovne šole Janeza Puharja Kranj – Center, Komenskega ulica 4, 4000 Kranj**, s pripisom **»Prijava na razpis za ravnatelja – ne odpiraj.«**

Kot pravočasne se bodo štele prijave, ki bodo oddane po pošti s priporočeno pošiljko najkasneje zadnji dan roka za prijavo.

Kandidat mora k prijavi priložiti **program vodenja zavoda za mandatno obdobje**, lahko pa predloži tudi kratek življenjepis. Od kandidata se pričakujejo pedagoške, vodstvene in organizacijske sposobnosti.

Kandidati bodo pisno obveščeni o odločitvi oziroma imenovanju najpozneje v roku 4 mesecev od objave tega razpisa.

Svet zavoda Osnovne šole

Janeza Puharja Kranj - Center